wickkiey/tamil-wikipedia-chunked huggingface dataset:
# விக்கிப்பீடியா:ஆலமரத்தடி/தொகுப்பு103

## விக்கி விரும்புதே உணவை - ஒளிப்படப் போட்டி

விக்கி விரும்புதே உணவை - ஒளிப்படப் போட்டி இரண்டாம் சுற்று நடைபெறுகிறது. 50,000 இந்திய உரூபாய் மதிப்புள்ள மொத்தப் பரிசுகளைத் தரும் போட்டியில் அனைவரும் கலந்து கொள்ளலாம். இந்தியத் துணைக்கண்ட உணவு வகைகள் குறித்த படங்கள் வரவேற்கப்படுகின்றன.--இரவி (பேச்சு) 11:21, 24 மே 2015 (UTC)
# விக்கிப்பீடியா:ஆலமரத்தடி/தொகுப்பு103

## மனக்குறைகள்

விக்கிப்பீடியாவைப் பற்றிய மனக்குறைகள் விக்கிப்பீடியர் பலருக்கும் இருக்கலாம். அவற்றை எங்கே பகிர்ந்து கொள்ள வேண்டும்? பகிர்ந்து கொண்டால் தானே தீர்வு கிடைக்கும்?--பாஹிம் (பேச்சு) 06:41, 28 மே 2015 (UTC)
:ஒரு செய்தியை பலரிடம் தெரிவிக்கவே இப்பகுதியுள்ளது. எனவே, இதைவிடப் பொருத்தமான இடம் வேண்டுமா என்ன? அனைவருக்கும் பொதுவாகத் தெரிவிக்க வேண்டியனவற்றை இங்கேயும், குறிப்பானவற்றை அந்தந்த பகுதியின் உரையாடற்பகுதியிலும் தெரிவிப்பதே சிறப்பாகும். ஏற்கனவே, பல கிளைப்பகுதிகள் உள்ளன. எனவே, புதிய பகுதி வேண்டாமென்பது எனது எண்ணம். அதனால் புதியவருக்குக் குழப்பம் வர வாய்ப்புள்ளது. ஆலமரத்தடியில் தேடு வசதியிருப்பதால், பின்னாளில் தேடிப்படித்தலும் எளிமையன்றோ.ஒவ்வொரு வருடமும் குறிப்பிட்ட நாட்களன்று, தமிழ் விக்கிமீடியாவினைப் பற்றிய கருத்தினை பிறரிடன் கேட்டுப் பெறலாம். --<font>**த<font color = "red">♥</font>உழவன்**</font><sup><big><font> **(உரை)** </font></big></sup> 01:01, 29 மே 2015 (UTC)
# விக்கிப்பீடியா:ஆலமரத்தடி/தொகுப்பு103

## விக்கிமீடிய நிறுவன பொறுப்பாளர் வாக்கெடுப்பு விவரம்

:m:Wikimedia_Foundation_elections/Board_elections/2015 என்பதில் பங்கெடுக்கவும். இதுவரை மொத்த வாக்குகளில் 7 % வாக்குகளே பதிவாகியுள்ளன. இறுதிநாள் **இம்மாதம் 31ந்தேதி வரை. இன்னும் இரண்டு நாட்களே உள்ளன.** வாக்கிடுதலின் மேன்மையை, நாம் அனைவரும் நிலைநாட்டுவோம்.
- நான் வாக்கிடலாமா? என்ற கேள்வி உங்களிடம் இருப்பின் , இக்கருவி மூலம் உறுதிபடுத்திக் கொள்ளுங்கள்.
- (எ. கா.) info-farmer
- இவ்வாக்கிடலில் நம் நிலைப்பாடு குறித்து பிறிரின் கருத்தறிய ஆவல். உங்களின் எண்ணம் வாக்கிடலுக்கு உதவும் என எண்ணுகிறேன். வணக்கம்.--<font>**த<font color = "red">♥</font>உழவன்**</font><sup><big><font> **(உரை)** </font></big></sup> 01:28, 29 மே 2015 (UTC)
# நல்லாட்சிக்கான ஐக்கிய தேசிய முன்னணி

**நல்லாட்சிக்கான ஐக்கிய தேசிய முன்னணி** (*United National Front for Good Governance*, UNFGG ) என்பது இலங்கையின் ஓர் அரசியல் கூட்டணியாகும். இக்கூட்டணி நாடாளுமன்றத் தேர்தலை இலக்காகக் கொண்டு 2015 சூலை 12 ஆம் நாள் ஆரம்பிக்கப்பட்டது.
# நல்லாட்சிக்கான ஐக்கிய தேசிய முன்னணி

## 2015 நாடாளுமன்றத் தேர்தல்

2015 ஆகத்து 17 இல் நடைபெற்ற நாடாளுமன்றத் தேர்தலில் ஐக்கிய மக்கள் சுதந்திரக் கூட்டமைப்பின் வேட்பாளர்களில் ஒருவராக முன்னாள் அரசுத் தலைவர் மகிந்த ராசபக்ச அறிவிக்கப்பட்டதை அடுத்து அதிருப்தி அடைந்த சிங்கள தேசியவாதக் கட்சியான ஜாதிக எல உறுமய அக்கூட்டணியில் இருந்து 2015 சூலை 5 இல் விலகி, கூட்டணியில் இருந்து விலகிய மேலும் சிலருடன் இணைந்து தனித்துப் போட்டியிடுவதாக அறிவித்தது.  
இலங்கை சுதந்திரக் கட்சியிலிருந்து பிரிந்து சென்ற குழுவின் சார்பில் அமைச்சர்கள் ராஜித சேனாரத்ன, அர்ஜுன ரணதுங்க, எம். கே. டி. எஸ். குணவர்தன மற்றும் ஜாதிக எல உறுமய கட்சியின் தலைவர்கள் சம்பிக்க ரணவக்க, அத்துரலியே ரத்தன தேரர் ஆகியோருக்கும், ஐக்கிய தேசியக் கட்சிக்கும் இடையில் 2015 சூலை 12 இல் புரிந்துணர்வு ஒப்பந்தம் கையெழுத்தானது. இக்கூட்டணி அரசியல் கட்சியாகப் பதிவு செய்யப்படாததால் 2015 தேர்தலில் ஐக்கிய தேசியக் கட்சியின் யானைச் சின்னத்தின் கீழ் போட்டியிட்டது.
- இலங்கை சுதந்திரக் கட்சியில் இருந்து பிரிந்த குழு
# தமிழ் இலக்கிய வரலாறு (சி. பாலசுப்பிரமணியன் நூல்)

**தமிழ் இலக்கிய வரலாறு** என்பது சி. பாலசுப்பிரமணியன் என்பவரால் எழுதப்பட்ட தமிழ் இலக்கியத்தினை வரலாற்று ரீதியாக ஆராயும் நூலாகும்.
# தமிழ் இலக்கிய வரலாறு (சி. பாலசுப்பிரமணியன் நூல்)

## அமைப்பு

இந்நூல் பழமையும் சிறப்பும், சங்க காலம், சங்கம் மருவிய காலம், பல்லவர் காலம், சோழர் காலம், நாயக்கர் காலம், ஐரோப்பியர் காலம், இக்காலம் என்ற நிலையில் தமிழ் இலக்கிய வரலாற்றை ஆராய்கிறது. இந்நூல் மு. வரதராசனின் அணிந்துரையைக் கொண்டுள்ளது.
# தமிழ் இலக்கிய வரலாறு (சி. பாலசுப்பிரமணியன் நூல்)

## பிற்சேர்க்கை

நூலின் பிற்சேர்க்கையாக ஐரோப்பியர் வருகை, அச்சு இயந்திரத்தின் தோற்றம், இந்திய நாட்டின் விடுதலை இயக்கமும் தமிழ்நாட்டில் அதன் செல்வாக்கும், சாகித்திய அகாதெமி பரிசு பெற்ற தமிழ் நூல்கள், வினாத்தாள்கள் போன்றவை அமைந்துள்ளன.  
'தமிழ் இலக்கிய வரலாறு', நூல், (1992; நறுமலர்ப்பதிப்பகம், சென்னை 600 029, விற்பனை உரிமை பாரி நிலையம்)
# தமிழ் இலக்கிய வரலாறு (தெ. பொ. மீ நூல்)

**தமிழ் இலக்கிய வரலாறு** தெ. பொ. மீனாட்சிசுந்தரனாரால் ஆங்கிலத்தில் எழுதப்பட்ட நூல் ஆகும். இது ஆங்கிலத்திலிருந்து மு.இளமாறன் என்பவரால் தமிழில் மொழிபெயர்க்கப்பட்டது. தமிழ் இலக்கிய வரலாற்றை இந்நூல் ஆராய்கிறது.
# தமிழ் இலக்கிய வரலாறு (தெ. பொ. மீ நூல்)

## அமைப்பு

இந்நூல் பொதுக்குறிப்புகள், சங்கப் பாடல்கள், இரட்டைக் காப்பியங்கள், நீதி இலக்கியம், ஆழ்வார்களும் நாயன்மார்களும், சமணக் காப்பியங்களும், சோழர் காலக் காப்பியங்கள், சிற்றிலக்கியங்கள், பிந்திய இலக்கியப் போக்குகள், புதுமைக்காலம் என்ற பல்வேறு தலைப்புகளில் தமிழ் இலக்கிய வரலாற்றை ஆராய்கிறது. இந்நூலில் ஆங்கில மூலப்பதிப்பின் முகவுரையும், மொழிபெயர்ப்பாளர் முன்னுரையும் உள்ளது.  
'தமிழ் இலக்கிய வரலாறு', நூல், (2000; தெ.பொ.மீனாட்சிசுந்தரனார் நினைவு அறக்கட்டளை, 4, அவென்யூ தெரு, சக்திவேலம்மாள் நகர், மதுரை 625 010)
# லேனா தமிழ்வாணன்

**லேனா தமிழ்வாணன்** தமிழக எழுத்தாளரும், பதிப்பாசிரியரும், இதழாசிரியரும் ஆவார். இவர் மணிமேகலைப் பிரசுர ஆசிரியர் குழுவின் தலைவர். பயணக் கட்டுரைகள், வாழ்வு முன்னேற்றக் கட்டுரைகள் எழுதி பிரபலமானவர்.
# லேனா தமிழ்வாணன்

## வாழ்க்கைச் சுருக்கம்

தமிழ்வாணன், மணிமேகலை தம்பதியின் புதல்வர். தமிழ்நாட்டின் இராமநாதபுரம் மாவட்டத்தில் உள்ள தேவகோட்டையில் 1954இல் பிறந்தவர்.
# லேனா தமிழ்வாணன்

## விருதுகள்

- நாமக்கல்லில் உள்ள எழுத்தாளர் கு. சின்னப்பபாரதி அறக்கட்டளை இவரது ஒரு பக்கக் கட்டுரை 500 என்னும் நூலுக்கு 2011 ஆம் ஆண்டு பரிசு வழங்கியது
- 2014 ஆம் ஆண்டு லேனா தமிழ்வாணனுக்கு அமெரிக்காவின் மேரிலாண்டில் உள்ள உலகத் தமிழ்ப் பல்கலைக்கழகம் கௌரவ டாக்டர் பட்டம் வழங்கி கௌரவித்தது.
# தமிழ் இலக்கிய வரலாறு (நூல்)

**தமிழ் இலக்கிய வரலாறு** என்ற தலைப்பில் எழுதப்பட்ட நூல்கள்  
- மு. வ எழுதிய தமிழ் இலக்கிய வரலாறு நூல்
- தெ. பொ. மீ எழுதிய தமிழ் இலக்கிய வரலாறு நூல்
- சி. பாலசுப்பிரமணியன் எழுதிய தமிழ் இலக்கிய வரலாறு நூல்
- தமிழண்ணல் எழுத்ய புதிய நோக்கில் தமிழ் இலக்கிய வரலாறு நூல்
# தேத்தாகுடி தெற்கு

**தேத்தாகுடி தெற்கு** (*Thethakudi south*) தமிழகத்தில் நாகப்பட்டினம் மாவட்டத்தில் வேதாரண்யம் வட்டத்தில் இருக்கும் ஒரு கிராமம். தேவதாகுடி என்ற பழமையான பெயர் மருவி தேத்தாகுடி என அறியப்படுகின்றது.
# தேத்தாகுடி தெற்கு

## மக்கள் வகைப்பாடு

2011ஆம் ஆண்டு மக்கள் தொகை
கணக்கெடுப்பின்படி 2078 குடும்பத்தில் 7695 பேர்
இங்கு வசிக்கின்றார்கள்.
இவர்களில் 3872 ஆண்கள், 3823
பெண்கள் ஆவார்கள். இவ்வூர்
மக்களின் சராசரி கல்வியறிவு 83.75%
ஆகும், இதில் ஆண்களின்
கல்வியறிவு 92.80% பெண்களின்
கல்வியறிவு 74.57% ஆகும்.இவ்வூரில் மக்கள்
தொகையில் 8.97% ஆறு
வயதுக்குட்பட்டோர் ஆவார்கள்.இங்கு
வன்னியகவுண்டர்,இடையர்,பிள்ளை,நாடார்,ஆதிதிராவிடர்
இஸ்லாமியர் என பல்வேறு சமூகத்து மக்களும் ஒற்றுமையுடன் வாழ்க்கின்றனர்.
# தேத்தாகுடி தெற்கு

## அமைவிடம்

நாகப்பட்டிணம் தெற்கே 40கி.மீ தூரத்திலும்,வேதாரண்யத்தில் இருந்து 6 கி.மீ வடக்கே அமைந்துள்ளது. இவ்வூரில் இருந்து கிழக்கே 5கி.மீ தூரத்தில் வங்காள விரிகுடா கடல் அமைந்துள்ளது.இவ்வூரின் கிழக்கு பகுதி வழியாக செல்லும் உப்பனாறு இறுதியாக கடலில் கலக்கின்றது.
# தேத்தாகுடி தெற்கு

## அருகாமையில் உள்ள ஊர்கள்

- தேத்தாக்குடி வடக்கு
- செம்போடை
- கத்தரிப்புலம்
- குரவப்புலம்
- நெய்விளக்கு
- தோப்புத்துறை
- பெரியகுத்தகை
- புஷ்பவனம்
- வேதாரண்யம்
போன்ற ஊர்கள் இக்கிராமத்திற்கு அருகில் உள்ளன.
# தேத்தாகுடி தெற்கு

## விவசாயம்

இப்பகுதியில் ஆற்றுபாசனம் அல்லாத பகுதி மற்றும் உவர்மணல் என்பதால் நெல் சாகுபடி மிகவும் குறைவாக உள்ளது.இருந்தபோதிலும் நிலத்தடிநீர் பாசனம் கைகொடுப்பதால் மா,முந்திரி,தென்னை,சவுக்கு, வேர்கடலை மற்றும் கத்திரி,வெண்டை போன்ற காய்கறி வகைகளும் சாகுபடி செய்யப்படுகின்றது
# தேத்தாகுடி தெற்கு

## தொழில்வளம்

இப்பகுதி மக்கள் பெரும்பாலும் விவசாயம் சார்ந்த நாட்கூலி வேலைகளுக்கே செல்கின்றனர். இப்பகுதி இளைஞர்கள் தங்களின் கடின உழைப்பின் காரணமாக வெளிநாடுகளுக்கு சென்று பணிகின்றனர்.பெரும்பாலும் மலேசியா,சிங்கப்பூர் போன்ற நாடுகளுக்கு வேலைக்கு செல்கின்றனர்.
# தேத்தாகுடி தெற்கு

## உள்ளாட்சி நிர்வாகம்

தேத்தாகுடி தெற்கு வேதாரண்யம் ஊராட்சி ஒன்றியத்துக்குட்பட்ட ஒரு ஊராட்சியாகும். இவ்வூராட்சியில் 12 ஊராட்சிமன்ற உறுப்பினர்களும் 2 ஒன்றியக்குழு உறுப்பினர்களும் உள்ளனர். மத்திய,மாநில அரசுகளின் திட்டங்கள் இவ்வூரில் செயல்படுத்தப்பட்டுள்ளன.
# தேத்தாகுடி தெற்கு

## அலுவலகங்கள்

இவ்வூரின் மத்தியில் ஊராட்சிமன்றம் அமைந்துள்ளது. இதன் அருகிலேயே கிராம நிர்வாக அலுவலகம், அஞ்சலகம்,சமுதாய கூடம், ஆரம்ப சுகாதார மையம் அமைந்துள்ளன. 3 நியாயவிலை அங்காடிகள் அமைக்கப்பட்டுள்ளன.
# தேத்தாகுடி தெற்கு

## கல்வி நிறுவனங்கள்

இக்கிராமத்தில் 83.75% பேர் கல்வியறிவு பெற்றுள்ளனர். இக்கிராமத்தில் உள்ள எஸ்.கைலாசக்கவுண்டர் அரசு மேல்நிலைப்பள்ளியில் இக்கிராமம் மட்டுமின்றி பக்கத்து ஊர்களான தேத்தாகுடி வடக்கு, கத்திரிபுலம், குரவப்புலம், நெய்விளக்கு, அண்டர்காடு, முதலியார் தோப்பு, தோப்புத்துறை போன்ற ஊர்களை சார்ந்த மாணவர்களும் கல்வி கற்கின்றனர். மேலும் இக்கிராமத்தில் அல்நூர் இந்தியன் மெட்ரிக்குலேசன் மேல்நிலைப் பள்ளியும்,சாரதா வித்யாலயா பள்ளியும் செயல்படுகிறது. மாணவர் மேற்படிப்புக்கு ஏற்ற வகையில் செம்போடை ஆர்.வி கல்வி நிறுவனங்களும், வேதாரண்யத்தில் அரசு கலைக்கல்லூரி மிக அருகிலேயே அமைந்துள்ளன. மேலும் நாகையில் இயங்கும் கல்லூரிகளில் இருந்து இக்கிராமத்திற்கு பேருந்து வசதி செய்யப்பட்டு உள்ளன.
# தென்திருவாலவாய் கோயில்

**தென்திருவாலவாய் கோயில்** அல்லது **தென் திரு ஆலவாய் கோயில்** என்பது, தமிழ்நாட்டின் மதுரை மாநகரில், தெற்கு மாசி வீதியில் அமைந்துள்ள மீனாட்சியம்மன் உடனுறை சிவபெருமான் கோயில் ஆகும். மூலவர் பெயர் சொக்கநாதர். அம்பாள் பெயர் மீனாட்சி. இங்குள்ள சிவமூர்த்தி அளவில் பெரியவர். இது தெற்கு திசைக்குத் தலைவனாகிய எமன் வழிபட்ட கோயில். இக்கோயில் மதுரையில் உள்ள பஞ்சபூத தலங்களில் அக்னி தலமாகும். திருவிளையாடற் புராணக் கதைகளில் ஒன்றான மதுரைக்கு எல்லை கட்டிய படலம் நிகழப்பெற்ற கோயில் இது. மதுரை மீனாட்சி சுந்தரேஸ்வரர் கோயில் நிர்வாகத்தின் கீழ் வரும் கோயில்களில் இக்கோயிலும் ஒன்றாகும்.
# தென்திருவாலவாய் கோயில்

## கோயில் சிறப்புகள்

- திருவிளையாடற் புராணக் கதைகளில் ஒன்றான மதுரைக்கு எல்லை கட்டிய படலம் நிகழப்பெற்ற கோயில் இது.
- திருநீற்றுப்பதிகம் பாடப்பெற்ற தலம்.
- தென் திருவாலவாய் சுவாமியை வணங்கினால் நோய் நொடிகள் நீங்கப்பெறுவதாக தொன் நம்பிக்கை.
- இக்கோயிலில் உள்ள அரசமரத்தை 108 முறை வலம் வந்து திருவாலவாய சுவாமியை நினைத்து உள்ளம் உருகி வேண்டி நின்றால் மரணத்துன்பம் நீங்குகிறது.
- இங்குள்ள மூர்த்தி மதுரையில் உள்ள தலங்களில் அளவில் பெரியவர். மதுரையில் உள்ள பழைய சொக்கநாதரை வழிபட்டால் செல்வம் செழிக்கும். இம்மையிலும் நன்மை தருவாருரை வணங்கினால் பதவி கிடைக்கும், தென்திருவாலவாய சுவாமியை வணங்கினால் மரண துன்பம் நீங்கும் என்று புராணங்கள் கூறுகின்றன. தவிர இந்த நான்கு கோயில்களுக்கும் நடுவில் அமைந்துள்ள மீனாட்சி சுந்தரேசுவரரை வழிபட்டால் இந்நான்கும் பலன்களும் ஒருசேர கிடைக்கும்.
# தென்திருவாலவாய் கோயில்

## தல வரலாறு

சைவ சமயத்தை சார்ந்த பாண்டிய அரசன் கூன் பாண்டியன் சமண சமயத்திற்கு மாறிவிடுகிறான். அரசி மங்கையர்க்கரசி சைவ சமயத்தை சார்ந்தவள். கணவனின் திடீர் மாற்றம் அவளுக்கு மிகுந்த வருத்தத்தை தந்தது. அதனால் சிவபெருமானிடம் சென்று மனமுருக அழுது வேண்டுகிறாள். அப்போது சிவபெருமான் கூன்பாண்டியனுக்கு வெப்பு நோய் தருகிறார். சமணர்கள் பலவிதமான மருத்துவம் செய்தும் கூன்பாண்டியனின் வெப்புநோயை குணப்படுத்த இயலவில்லை. மங்கையர்க்கரசியின் கனவில் சிவபெருமான் தோன்றி தென்திருவாலவாய் கோயிலுக்கு சென்று ஞானசம்பந்தரால் திருநீற்றுப்பதிகம் பாடிய சிவபெருமானுக்கு அனைத்து அபிசேக அர்ச்சனைகளும் செய்து அந்த திருநீற்றை கூன்பாண்டியன் மீது பூசி விட்டால் வெப்பு நோய் தீர்ந்து விடும் என்று கூறுகிறார். உடனே அதுபடியே செய்ய அந்த வெப்பு நோய் தீர்ந்து விடுகிறது.
இதனால் கூன்பாண்டியன் சமணத்திலிருந்து மீண்டும் சைவ சமயத்திற்கு வந்து சிவதொண்டு புரியலானார் என வரலாறு கூறுகிறது
# ஒற்றைப் பிணைப்பு

மூலக்கூற்றுக்கான லூயிசு அமைப்புமுறையில் ஓர் ஒற்றைப் பிணைப்பு வரைந்து காட்டப்பட்ட படம்]]  
லூயிசு அமைப்புமுறையில் நான்கு ஒற்றைப் பிணைப்புகள் வரைந்து காட்டப்பட்ட படம்]]  
லூயிசு அமைப்புமுறையில் அனைத்தும் ஒற்றை பிணைப்புகள் - அனைத்தும் சகப் பிணைப்புகள்.]]  
வேதியியலில், **ஒற்றைப் பிணைப்பு** *(single bond)* என்பது இரண்டு அணுக்களுக்கு இடையே உள்ள ஒருவகையான பிணைப்பாகும். இப்பிணைப்பு உருவாக்கத்தில் இரண்டு இணைதிறன் எதிர்மின்னிகள் பங்கேற்கின்றன. அதாவது, ஒற்றைப் பிணைப்பு உருவாகுமிடத்தில் இரண்டு அணுக்களும் ஒரு சோடி எதிர்மின்னிகளைப் பங்கீடு செய்து கொள்கின்றன.  
பிணைப்பில் ஈடுபடும் அணுக்களுக்கிடையே எதிர்மின்னிகள் பங்கீடு அடைவதால் உண்டாகும் பிணைப்பு சகப்பிணைப்பு என்ப்படும். எனவே, ஒற்றைப் பிணைப்பு என்பது சகப் பிணைப்பின் ஒரு வகையாகும்.  
இச்செயன்முறையின் போது அணுக்கள் நிலையான எட்டு எதிர்மின்னி அமைப்பைப் பெறுகின்றன. பங்கீடு செய்து கொள்ளும் போது அணுக்களில் உள்ள எதிர்மின்னிகள் இரண்டும் அவற்றின் சுற்றுப்பாதையில் ஏகபோகமாக இருப்பதில்லை. மாறாக இரண்டு எதிர்மின்னிகளும் ஏதாவதொரு சுற்றுப்பாதையில் நேரத்தைச் செலவிடுகின்றன. இரண்டு சுற்றுப்பாதைகளும் மேற்பொருந்தும் நேரத்தில் எதிர்மின்னிகள் பங்கீடு செய்து கொள்கின்றன. அவ்வாறு அணுச் சுற்றுப்பாதைகள் மேற்பொருந்துவதால் உருவாகும் அணுக்களுக்கு இடைப்பட்ட பிணைப்பே சகப் பிணைப்பு என்றழைக்கப்படுகிறது. பொதுவாக அணுக்களின் இணைதிறன் கூட்டில் உள்ள சுற்றுப்பாதையின் எதிர்மின்னிகள் இப்பங்கீட்டில் பங்கேற்கின்றன.  
லூயிசு புள்ளி அமைப்புமுறையில் ஒற்றைப் பிணைப்பு, AːA அல்லது A-A என்று குறித்துக் காட்டப்படுகிறது. A என்பது பிணைப்பில் உள்ள தனிமத்தைக் குறிக்கிறது. முதலாவது முறையில் இரண்டு புள்ளிகளை ஒன்றன்கீழ் ஒன்றெனச் செங்குத்தாக வைத்திருப்பது, ஒவ்வோர் எதிர்மின்னியும் பங்கீடுசெய்து கொண்டுள்ளது என்பதை வெளிக்காட்டுவதாகக் கொள்ளலாம். இரண்டாவது முறையில் ஒரு சிறிய கிடைக்கோடு வரைந்து இரண்டு எதிர்மின்னிகளும் ஒரு பிணைப்பாகப் பங்கீடு செய்து கொண்டன என்று குறிப்பிடுவதாகக் கொள்ளலாம்.  
இரட்டைப் பிணைப்பு அல்லது முப்பிணைப்பும் கூட சகப்பிணைப்பாக இருக்கமுடியும். இவ்விரண்டு பிணைப்புகளையும் விட ஒற்றைப் பிணைப்பு பலங்குறைந்தது ஆகும். சகப்பிணைப்பபின் உட்கூறுகளை ஆய்வு செய்வதன் மூலம் இவ்வகையான வலிமை வேறுபாட்டிற்கான காரணத்தை அறியமுடியும்.
# மண்வாசனை (திரைப்படம்)

'''  
**மண்வாசனை** (*Mann Vasanai*) 1983 ஆம் ஆண்டு வெளியிடப்பட்ட தமிழ்த் திரைப்படமாகும். இப்படம் ஒரு தெலுங்கு திரைப்படத்தை மூலமாகக் கொண்டுத்த தயாரிக்கப்பட்டது.. பாரதிராஜாவின் இயக்கத்தில் வெளிவந்த இத்திரைப்படத்தில் பாண்டியன், ரேவதி மற்றும் பலர் நடிக்க, இளையராஜா இசையமைத்திருந்தார்..
# மண்வாசனை (திரைப்படம்)

## நடிகர்கள்

- பாண்டியன்
- ரேவதி
- ராமநாதன்
- சேனாதிபதி
- சூர்யகாந்த்
- விஜயன்
- வினு சக்ரவர்த்தி
- அனிதா பாலன்
- காந்திமதி
- சத்யா
# மண்வாசனை (திரைப்படம்)

## பாடல்கள்

சிறப்பான வரவேற்பு பெற்ற பாடல்களைக் கொண்ட இத்திரைப்படத்திற்கு இளையராஜா இசையமைத்திருந்தார்.  
| எண் | பாடல் | பாடகர்(கள்) | பாடலாசிரியர் | காலம் <small>(நி:நொ)</small> |
| --- | --- | --- | --- | --- |
| 1 | *அடி குக்கம்மா* | மலேசியா வாசுதேவன், பி. ௭ஸ். சசிரேகா | பஞ்சு அருணாசலம் | 4:23 |
| 2 | *ஆனந்த தேன்* | மலேசியா வாசுதேவன், எஸ். ஜானகி | 4:28 |  |
| 3 | *அரிசி குத்தும்* | மலேசியா வாசுதேவன், எஸ். பி. சைலஜா | எம். ஜி. வல்லபன் | 4:34 |
| 4 | *இந்த பூமி* | இளையராஜா | கங்கை அமரன் | 2:30 |
| 5 | *மொகர மூக்கம்மா* | மலேசியா வாசுதேவன், பி. எஸ். சசிரேகா | 4:24 |  |
| 6 | *பொத்தி வச்ச (காதல்)* | எஸ். பி. பாலசுப்பிரமணியம், எஸ். ஜானகி | வைரமுத்து | 4:29 |
| 7 | *பொத்தி வச்ச (பெண்)* | எஸ். ஜானகி | வைரமுத்து | 4:29 |
| 8 | *பொத்தி வச்ச (சோகம்)* | எஸ். ஜானகி | வைரமுத்து | 4:33 |
| 9 | *வாங்கடி வாங்கடி* | மலேசியா வாசுதேவன் | 4:35 | } |
# சூத்திர வகை

**சூத்திர வகை** என்பது சூத்திரங்களின் ஆறு வகைகள் யாவை என்பதை விளக்கும் நன்னூல் நூற்பாவாகும்.  
பல திறப்பொருள்களையும் உள்ளடக்கிப் பொதுவாக அமையும் பிண்டச் சூத்திரம், அவ்வாறு பொதுவாகக் கூறப்பட்ட பல திறப் பொருள்களையும் தொகுத்துக் கூறும் தொகைச் சூத்திரம், தொகுத்துச் சொல்லப்பட்டவற்றைப் பின்னர் வகுத்துக் கூறும் வகைச் சூத்திரம், வகுத்துக் கூறப்பட்டவற்றைப் பின்னர் குறிப்பிட்டுச் சொல்லும் குறிச் சூத்திரம், செயன்முறையையும் முடிவுகளையும் அறிவிக்கும் செய்கைச் சூத்திரம், இதுவரை கூறப்பட்ட சூத்திரங்களுக்கு விதிவிலக்குகள் யாவை என்பதைச் சொல்லும் புறனடைச் சூத்திரம் எனச் சூத்திரங்கள் ஆறு வகைப்படும்.
# மாமிடிபூடி வெங்கடரங்கய்யா

**மாமிடிபூடி வெங்கடரங்கய்யா** (தெலுங்கு: మామిడిపూడి వెంకటరంగయ్య; ஆங்கிலம்: Mamidipudi Venkatarangayya) என்பவர் பிரபலமான தெலுங்கு எழுத்தாளர் ஆவார். இவர் 1889ஆம் ஆண்டில் நெல்லூர் மாவட்டத்தில் உள்ள கோவூர் வட்டத்துக்கு உட்பட்ட புரிணி என்ற ஊரில் பிறந்தார். 1968ஆம் ஆண்டில், இவருக்கு பத்மபூசன் விருது வழங்கப்பட்டது. இவர் சங்கிரக ஆந்திர விஞ்ஞான கோசம் என்ற நூலை எழுதியுள்ளார்.
# மாமிடிபூடி வெங்கடரங்கய்யா

## கல்வி

இவர் பச்சையப்பன் கல்லூரியிலும், சென்னைப் பல்கலைக்கழகத்திலும் பயின்றார்.
# இம்மையிலும் நன்மை தருவார் கோயில்

**இம்மையிலும் நன்மை தருவார் கோயில்**, மதுரை நகரின் மையப் பகுதியில், தெற்கு மாசி வீதி - மேலமாசி வீதி சந்திப்பில் அமைந்துள்ளது. கிழக்கு பார்த்த நிலையில் அமைந்த லிங்கத்திற்கு கீழ்புறத்தில் சிவனும் பார்வதியும் இலிங்கத்திற்கு பூஜை செய்யுமாறு மேற்கு நோக்கி காட்சியளிக்கின்றனர். இத்தலம் *பூலோக கைலாயம்* என வழங்கப்படுகிறது. இக்கோவிலின் மூலவர் பெயர் *சொக்கநாதர்*. அம்பாள் பெயர் *மத்தியபுரி நாயகி*. உற்சவ மூர்த்தி சோமாஸ்கந்தர் ஆவார். தல விருட்சம் *வில்வம் மரம்* ஆகும். . இக்கோயில் மேற்கு திக்கு நோக்கி அமைந்துள்ளது என்பது குறிப்பிடத்தக்கது.
# இம்மையிலும் நன்மை தருவார் கோயில்

## பெயர்க் காரணம்

இப்பிறப்பில் செய்த பாவங்களை இப்பிறப்பிலேயே மன்னித்து நன்மை தருவதால், இக்கோயில் மூலவர் சொக்கநாதரை *இம்மையிலும் நன்மை தருவார்* என்று அழைக்கப்படுகிறார்.
# இம்மையிலும் நன்மை தருவார் கோயில்

## தல வரலாறு

மதுரையை ஆண்ட மீனாட்சியை சிவபெருமான் மணந்து கொண்டார். பின் இத்தலத்தில் ஒரு லிங்கத்தை பிரதிட்டை செய்து, பூஜித்த பின்பே மதுரையின் மன்னராக பொறுப்பேற்றுக் கொண்டார்.
# இம்மையிலும் நன்மை தருவார் கோயில்

## சன்னதிகள்

இத்தலத்தில் ஜுரத்தைக் நீக்கும் ஜுரதேவர், மனைவி ஜுரசக்தியுடன் காட்சி அளிக்கும் சன்னதி அமைந்துள்ளது. காசி விஸ்வநாதர் விசாலாட்சியுடன் வெள்ளை நிறத்தில் காட்சி தருகிறார். இக்கோயில் சண்டிகேஸ்வரை சிவனிடம் பரிந்துரைக்கும் சண்டிகேஸ்வரர் என்று அழைக்கிறார்கள். பைரவர் சன்னதி புகழ்பெற்றது. இங்கு அம்பாள் சன்னதி பீடத்தில் கல்லால் ஆன ஸ்ரீசக்கரம் அமைந்துள்ளது.
# இம்மையிலும் நன்மை தருவார் கோயில்

## வேண்டுதல்கள்

- திருமணமாகாதவர்கள் இக்கோயில் அம்மனை வேண்டினால் நல்ல வரன் அமையும் என்பதால் அம்மனுக்கு "மாங்கல்ய வரபிரசாதினி' என்ற பெயருமுண்டு.
- மதுரையிலுள்ள பஞ்சபூத தலங்களில் இது பூமித் தலமென்பதால், புது கட்டடம் கட்டத் துவங்குபவர்கள் பிடி மண்ணை எடுத்து வந்து வழிபட்டு, அம்மண்ணைக் கொண்டு கட்டிடத்தை எழுப்புகிறார்கள்.
- சிவபெருமானே மதுரையின் அரசராக பொறுப்பேற்கும் முன் இங்கு லிங்க பூஜை செய்ததால், பொறுப்பான பதவி ஏற்கும் முன்பும் சிவனுக்கு, "ராஜ உபச்சார அர்ச்சனை' செய்து வேண்டிக்கொள்கிறார்கள்.
# தனிமங்களின் ஆக்சிசனேற்ற நிலைகளின் பட்டியல்
|-
| 91 || புரோடாக்டினியம் || || || || || || | Pa || || | +2 || | +3 || | +4 || | **+5** || || || || || ||
|-
| 92 || யுரேனியம் || || || || || || | U || | +1 || | +2 || | +3 || | +4 || | +5 || | **+6** || || || || ||
|-
| 93 || நெப்டியூனியம் || || || || || || | Np || || | +2 || | +3 || | +4 || | **+5** || | +6 || | +7 || || || ||
|-
| 94 || புளுட்டோனியம் || || || || || || | Pu || | +1 || | +2 || | +3 || | **+4** || | +5 || | +6 || | +7 || | +8 || || ||
|-
| 95 || அமெரிசியம் || || || || || || | Am || || | +2 || | **+3** || | +4 || | +5 || | +6 || | +7 || | +8 || || ||
|-
| 96 || கியூரியம் || || || || || || | Cm || || | +2 || | **+3** || | +4 || || | +6 || || || || ||
|-
| 97 || பெர்க்கிலியம் || || || || || || | Bk || || | +2 || | **+3** || | +4 || || || || || || ||
|-
| 98 || கலிபோர்னியம் || || || || || || | Cf || || | +2 || | **+3** || | +4 || || || || || || ||
|-
| 99 || ஐன்ஸ்டைனியம் || || || || || || | Es || || | +2 || | **+3** || | +4 || || || || || || ||
|-
| 100 || பெர்மியம் || || || || || || | Fm || || | +2 || | **+3** || || || || || || || ||
|-
| 101 || மெண்டலீவியம் || || || || || || | Md || || | +2 || | **+3** || || || || || || || ||
|-
| 102 || நொபிலியம் || || || || || || | No || || | **+2** || | +3 || || || || || || || ||
|-
| 103 || இலாரென்சியம் || || || || || || | Lr || || || | **+3** || || || || || || || 3 ||
|-
| 104 || இரதர்ஃபோர்டியம் || || || || || || | Rf || || || || | **+4** || || || || || || 4 ||
|-
| 105 || தூப்னியம் || || || || || || | Db || || || || || | **+5** || || || || || 5 ||
|-
| 106 || சீபோர்கியம் || || || || || || | Sg || || || || || || | **+6** || || || || 6 ||
|-
| 107 || போரியம் || || || || || || | Bh || || || || || || || | **+7** || || || 7 ||
|-
| 108 || ஆசியம் || || || || || || | Hs || || || || || || || || | **+8** || || 8 ||
|}  
இதே போன்ற ஒரு வடிவப் படம் (கீழே கொடுக்கப்பட்டுள்ளது) 1919 ஆம் ஆண்டில் இர்விங் இலேங்முர் என்ற அமெரிக்க வேதியியலாளரால் பயன்படுத்தப்பட்டது. தொடக்கக் காலத்தில் வெளியிடப்பட்ட எண்ம விதியின் கூறுகள் ஆக்சிசனேற்ற எண்களின் ஆவர்த்தனப் பண்புகளுடன் பொருந்தியதால் இவ்விதியை அவர் ஏற்றுக்கொண்டார்.  
:
# கோளத்தில் நேர்மாற்றம்

நேர்மாற்றம்.]]  
முப்பரிமாணத்தில் **கோளத்தில் நேர்மாற்றம்** அல்லது **கோள நேர்மாற்றம்** (*inversion in a sphere*) என்பது ஒரு கோளத்தின் உட்புறத்தை வெளிப்புறமாகவும், வெளிப்புறத்தை உட்புறமாகவும் மாற்றும் உருமாற்றம் ஆகும். இந்த நேர்மாற்றத்தில், கோளத்தின் மேலமையும் புள்ளிகள் மட்டுமே நிலைப்புப் புள்ளிகளாக இருக்கும்.
# கோளத்தில் நேர்மாற்றம்

## வரையறை

கோள நேர்மாற்றமானது பெரும்பாலும் வாள்முனை ஆள்கூற்று முறைமையைப் பயன்படுத்தி எளிதாக விவரிக்கப்படுகிறது. கோளத்தின் மையம் ஆள்கூற்று முறைமையின் ஆதிப்புள்ளியில் இருக்குமாறும், கோளத்தின் ஆரத்தை ஓரலகாகவும் எடுத்துக்கொண்டால், எல்லாப் புள்ளிகளையும் *r***v** வடிவில் எழுதலாம். இதில், ஆதியிலிருந்து புள்ளி அமையும் தொலைவு *r* அலகு; **v** அலகு திசையன். மேலும் ஆதியைத் தவிர்த்த பிற புள்ளிகள் அனைத்தின் இந்தக் குறியீடும் தனித்துவமானதாகும். இம்முறையில் குறிக்கப்படும் ஒரு புள்ளியின் நேர்மாறின் குறியீடு *r*<sup>−1</sup>**v**. கோளத்தின் மையத்தின் நேர்மாறு இவ்வாறு வரையறுக்கப்படவில்லை என்றாலும் அதனை முடிவிலிப் புள்ளியாகக் கொள்ளலாம்.
# கோளத்தில் நேர்மாற்றம்

## பண்புகள்

கோள நேர்மாற்றமானது தனக்குத்தானே நேர்மாறு ஆகும். இந்நேர்மாற்றத்தில்,
- குறிப்பீட்டுக் கோளத்தின் மீதமையும் புள்ளிகள் நிலைப்புத்தன்மை கொண்டவை.
- ஒரு கோட்டின் நேர்மாறு, குறிப்பீட்டுக் கோளத்தின் மையத்தின் வழிச்செல்லும் வட்டமாகும். இக்கூற்றின் எதிர்மாறும் (vice versa) உண்மையாக இருக்கும்.
- ஒரு தளத்தின் நேர்மாறு, குறிப்பீட்டுக் கோளத்தின் மையத்தின் வழிச்செல்லும் மற்றொரு கோளமாகும். இக்கூற்றின் எதிர்மாறும் உண்மையாக இருக்கும்.
- மற்றபடி, ஒரு வட்டத்தின் நேர்மாறு, வட்டமாகவும், கோளத்தின் நேர்மாறு, கோளமாகவும் இருக்கும்.
# கோளத்தில் நேர்மாற்றம்

## நிறுவல்கள்

குறிப்பீட்டுக் கோளம் Σ என்க. குறிப்பீட்டுக் கோளத்தின் மையம் O, ஆரம் r. இக்கோளம் {O, r} எனக் குறிக்கப்படுகிறது.  
;நிறுவலில் பயன்படுத்தப்படும் மூன்று எளிய முடிவுகள்
1. வடிவொத்த முக்கோணங்கள்
1. அரைவட்டத்தில் அமையும் கோணம், செங்கோணம் (90<sup>o</sup>).
1. ஒரு முக்கோணத்தின் மூன்று கோணங்களின் கூடுதல் 180<sup>o</sup>, எனவே ஒரு முக்கோணத்தின் வெளிக்கோணத்தின் அளவு முக்கோணத்தின் மற்ற இரு உட்கோணங்களின் கூடுதலுக்குச் சமம்.  
;நிறுவலுக்குத் தேவையான முடிவுகள்
- குறிப்பீட்டுக் கோள மையம் O லிருந்து n (> 0) அலகு தூரத்தில் அமையும் புள்ளி P.
- OP.OP' = r<sup>2</sup> என்ற முடிவை நிறைவு செய்யுமாறு OP கதிரில் புள்ளி P' இருந்தால், P, P' இரண்டும் ஒன்றுக்கொன்று நேர்மாறுப் புள்ளிகளாகும்.
- n > r எனில், OP' < r ஆகும். எனவே P', Σ இன் உட்புறம் அமையும் (எதிர்மாறு கூற்றும் உண்மை).
- Σ இன் மீதமையும் புள்ளிகள் மட்டுமே கோள நேர்மாற்றத்தில் தன் -நேர்மாறுப் புள்ளிகள் ஆகும்..
# கோளத்தில் நேர்மாற்றம்

## நிறுவல்கள்

### புள்ளியின் நேர்மாறு

குறிப்பீட்டுக் கோளத்தின் வெளிப்புறத்திலுள்ள புள்ளியின் நேர்மாறு கோளத்தின் உட்புறத்தில் அமையும் புள்ளியாகவும், குறிப்பீட்டுக் கோளத்தின் உட்புறத்திலுள்ள புள்ளியின் நேர்மாறு கோளத்தின் வெளிப்புறத்தில் அமையும் புள்ளியாகவும் இருக்கும்.  
குறிப்பீட்டுக் கோளத்தின் மீதுள்ள புள்ளிகள் நிலையானவை.  
;வெளிப்புறப்புள்ளியின் நேர்மாறு  
- குறிப்பீட்டுக் கோளத்திற்கு வெளியேயுள்ள புள்ளி P. OP இன் வழிச் செல்லும் தளமொன்றில், P லிருந்து குறிப்பீட்டுக் கோளத்துக்கு இரு தொடுகோடுகள் வரையப்படுகின்றன. அவை கோளத்தைச் சந்திக்கும் புள்ளிகள் S, T.
- இவ்விரு புள்ளிகளை இணைத்து வரையப்படும் நாண் ST மற்றும் OP இரண்டும் சந்திக்கும் புள்ளி P'.
- இப்போது செங்கோண முக்கோணங்கள் OPT, OTP' இரண்டும் வடிவொத்த முக்கோணங்கள். எனவே
:::OP/OT = OT/OP'
::ஃ P இன் நேர்மாறு P'  
எனவே கோளத்தின் வெளிப்புறத்திலுள்ள புள்ளியின் நேர்மாறு கோளத்தின் உட்புறத்தில் அமைகிறது.  
;உட்புறப்புள்ளியின் நேர்மாறு  
- குறிப்பீட்டுக் கோளத்திற்கு உள்ளேயுள்ள புள்ளி P. OP இன் வழிச் செல்லும் தளமொன்றில், OP க்கு P இல் செங்குத்தாக இருக்குமாறு குறிப்பீடுக் கோளத்திற்கு நாண் ஒன்று வரையப்படுகிறது. இந்நாண் கோளத்தைச் சந்திக்கும் புள்ளிகள் S, T.
- S, T இல் குறிப்பீட்டுக் கோளத்திற்கு வரையப்படும் தொடுகோடுகள் இரண்டும் சந்திக்கும் புள்ளி P'
- செங்கோண முக்கோணங்கள் OPT, OTP' இரண்டும் வடிவொத்த முக்கோணங்கள். எனவே
::OP/OT = OT/OP'
::ஃ P இன் நேர்மாறு P'  
அதாவது கோளத்தின் உட்புறத்திலுள்ள புள்ளியின் நேர்மாறு கோளத்தின் வெளிப்புறம் அமைகிறது.
# கோளத்தில் நேர்மாற்றம்

## நிறுவல்கள்

### இரு புள்ளிகளின் நேர்மாறு

- எடுத்துக்கொள்ளப்படும் இருபுள்ளிகள் A, B இன் நேர்மாறுகள் A', B' எனில்; OA'.OA = r<sup>2</sup>, OB'.OB = r<sup>2</sup>.
- எனவே OA'/OB' = OB/OA.
- ∠AOB = ∠B'OA' என்பதால், முக்கோணங்கள் AOB, B'OA' இரண்டும் வடிவொத்தவை.
- ஃ ∠OAB = ∠OB'A', ∠OBA = ∠OA'B'. (இம்முடிவு பின்வரும் நிறுவல்களில் பயன்படுத்தப்ப்பட்டுள்ளது)
# கோளத்தில் நேர்மாற்றம்

## நிறுவல்கள்

### கோட்டின் நேர்மாறு

பொதுவாக ஒரு கோட்டின் நேர்மாறானது, நேர்மாற்ற மையத்தின் (குறிப்பீட்டுக் கோளத்தின் மையத்தின்) வழிச்செல்லும் வட்டமாக இருக்கும்.  
எனினும்,
- கோடானது குறிப்பீட்டுக் கோளத்தின் மையத்தின் வழியே செல்லுமானால் அக்கோடு தன்-நேர்மாறாக இருக்கும்.
- கோடானது குறிப்பீட்டுக் கோளம் Σ ஐ வெட்டும் கோடாக இருந்தால், அவை வெட்டிக்கொள்ளும் இரு புள்ளிகள் மட்டுமே தன்-நேர்மாறுப் புள்ளிகளாக இருக்கும்.  
;குறிப்பீட்டுக் கோளத்தை வெட்டாத ஒரு கோட்டின் நேர்மாறு  
- குறிப்பீட்டுக் கோளத்தின் மையம் O லிருந்து கோட்டிற்கு வரையப்படும் செங்குத்தின் அடி P; அதன் நேர்மாறு P'.
- கோட்டின் மீதமையும் ஏதேனுமொரு புள்ளி X; அதன் நேர்மாறு X'.
- மேலே தரப்பட்டுள்ள ”இரு புள்ளிகளின் நேர்மாறு”-இன் முடிவின்படி, ∠OX'P' = ∠OPX = 90<sup>o</sup>.
- ∠OPX = 90<sup>o</sup> என்பதால்
::∠OX'P' = 90<sup>o</sup>
- X' புள்ளியானது, OP' ஐ விட்டமாகக் கொண்ட வட்டத்தின் மீதமையும் ஆகும் (அரைவட்டத்தில் அமையும் கோணம் செங்கோணம்).
- X ஐப் போன்றே கோட்டின் மீதுள்ள பிற புள்ளிகளின் நேர்மாறுகளும் OP' ஐ விட்டமாகக் கொண்ட வட்டத்தின் மீதுள்ள புள்ளிகளாகும்.  
எனவே இக்கோட்டின் நேர்மாறு குறிப்பீட்டுக் கோளமையத்தின் வழிச்செல்லும் ஒரு வட்டமாகும்.
# கோளத்தில் நேர்மாற்றம்

## நிறுவல்கள்

### தளத்தின் நேர்மாறு

பொதுவாக, ஒரு தளத்தின் நேர்மாறு குறிப்பீட்டுக் கோளத்தின் மையத்தின் வழிச்செல்லும் கோளமாக இருக்கும்.  
எனினும்,  
- எடுத்துக்கொள்ளப்படும் தளத்தில் குறிப்பீட்டுக் கோளத்தின் மையம் O அமைந்தால், அத்தளமானது தன்-நேர்மாறு ஆகும்.
- எடுத்துக்கொள்ளப்படும் தளமானது குறிப்பீட்டுக் கோளம் Σ ஐ வெட்டுமானால், அவை இரண்டும் வெட்டிக்கொள்ளும் வட்டத்தின் மீதுள்ள எல்லாப் புள்ளிகள் தன்-நேர்மாறுப் புள்ளிகளாகும்.  
;குறிப்பீட்டுக் கோளத்தை வெட்டாத தளத்தின் நேர்மாறு  
- குறிப்பீட்டுக் கோளத்தின் மையம் O லிருந்து தளத்திற்கு வரையப்படும் செங்குத்தின் அடி P; P இன் நேர்மாறு P'.
- தளத்தின் மீதுள்ள ஏதேனுமொரு புள்ளி X. அதன் நேர்மாறு X'.
- இப்பொழுது இரு புள்ளிகளின் நேர்மாறுகளின் முடிவின் படி,
::∠OX'P' = ∠OPX
- ஆனால் ∠OPX = 90<sup>o</sup>
- எனவே ∠OX'P' = 90<sup>o</sup>
- ஃ OP' ஐ விட்டமாகக் கொண்ட கோளத்தின் மீது X' இருக்கும்.(அரைவட்டத்தில் அமையும் கோணம் செங்கோணம்)
:*X ஐப் போன்றே தளத்தின் மீதுள்ள பிற புள்ளிகளின் நேர்மாறுகளும் OP' ஐ விட்டமாகக் கொண்ட கோளத்தின் மீதுள்ள புள்ளிகளாகும்.  
எனவே இத்தளத்தின் நேர்மாறு குறிப்பீட்டுக் கோளமையத்தின் வழிச்செல்லும் ஒரு கோளமாகும்.
# கோளத்தில் நேர்மாற்றம்

## நிறுவல்கள்

### கோளத்தின் நேர்மாறு

பொதுவாக, ஒரு கோளத்தின் நேர்மாறு ஒரு கோளமாகவே இருக்கும்.  
எனினும், குறிப்பீட்டுக் கோளத்தின் மையத்தின் வழியாகச் செல்லும் கோளத்தின் நேர்மாறு ஒரு தளமாக இருக்கும்.  
எடுத்துக்கொள்ளப்பட்ட கோளம் {A, a} என்க. அதாவது இக்கோளத்தின் மையம் A, ஆரம் a > 0.  
- குறிப்பீட்டுக் கோளத்தை {A, a} கோளம் வெட்டினால்:
::அவை வெட்டிக்கொள்ளும் வட்டத்தின் மீதமையும் புள்ளிகள் மட்டுமே தன்-நேர்மாறுப் புள்ளிகளாக இருக்கும்.  
- புள்ளி A ஆனது O இல் அமையுமானால்:
::கோளம் {A, a} இன் நேர்மாறு ஒரே மையங்கொண்ட கோளமாகவும் அதன் ஆரம் r<sup>2</sup>/a அலகாகவும் இருக்கும்.
# கோளத்தில் நேர்மாற்றம்

## நிறுவல்கள்

### கோளத்தின் நேர்மாறு

#### குறிப்பீட்டுக் கோளத்தின் மையத்தின் வழியாகச் செல்லும் கோளத்தின் நேர்மாறு

- {A, a} கோளத்தின் மீது குறிப்பீட்டுக் கோளத்தின் மையம் O அமைகிறது என்க
- கோளம் {A, a} இன் மீது O க்கு விட்டவாக்கில் நேரெதிர் புள்ளியாக அமையும் புள்ளி P. அதன் நேர்மாறு P'.
- {A, a} கோளத்தின் மீதமையும் ஏதேனும் வேறொரு புள்ளி X. அதன் நேர்மாறு X' .
- இப்பொழுது ”இருபுள்ளிகளின் நேர்மாறு” முடிவின்படி,
::∠OP'X' = ∠OXP  
- ஆனால், ∠OXP = 90<sup>o</sup>
- ஃ ∠OP'X' = 90<sup>o</sup>
- P' வழிச்செல்லும், OP'. க்குச் செங்குத்தான தளத்தின்மீது X' அமையும்.
- மேலும் {A, a} கோளத்தின் மீதமையும் ஏனைய பிற புள்ளிகளுக்கும் இது உண்மையாகும்.  
எனவே நேர்மாற்றப்படும் கோளம் குறிப்பீட்டுக் கோளமையத்தின் வழிச் செல்லும்போது அதன் நேர்மாறு ஒரு தளமாகும்.
# கோளத்தில் நேர்மாற்றம்

## நிறுவல்கள்

### கோளத்தின் நேர்மாறு

#### குறிப்பீட்டுக் கோளத்தை வெட்டாத கோளத்தின் நேர்மாறு

- {A, a} கோளத்தை OA வெட்டும் புள்ளிகள் S, T மற்றும் அவற்றின் நேர்மாறுப் புள்ளிகள் S', T'.
- {A, a} இன் விட்டம் ST .
{A, a} கோளத்தின் மீதமையும் ஏதேனுமொரு புள்ளி X. அதன் நேர்மாறு X'.
- இப்பொழுது ”இருபுள்ளிகளின் நேர்மாறு” முடிவின்படி
::: ∠OXT = ∠OT'X',
:::∠OXS = ∠OS'X'.  
;நிலை1
O இன் ஒரே பக்கத்தில் T, S அமைகிறது  
- ∠T'X'S' = ∠OX'S' &minus; ∠OX'T'
:: = ∠OSX &minus; ∠OTX (”இருபுள்ளிகளின் நேர்மாறு” முடிவின்படி).
:: = ∠TXS (முக்கோணத்தின் ஒரு வெளிக்கோணம் மற்ற இரு உட்கோணங்களின் கூடுதலுக்குச் சமம்)
- ஆனால் ∠TXS = 90<sup>o</sup> (அரைவட்டத்திலமையும் கோணம் செங்கோணம்)
- ஃ ∠T'X'S' = 90<sup>o</sup>
- எனவே T'S' ஐ விட்டமாகக் கொண்ட கோளத்தின்மீது X' அமைகிறது.
- {A, a} கோளத்தின் மீதமையும் எல்லாப் புள்ளிகளுக்கும் இம்முடிவு பொருந்தும்.  
எனவே {A, a} கோளத்தின் நேர்மாறு மற்றொரு கோளமாகும்.  
;நிலை 2
O இன் எதிர்ப்புறங்களில் T, S அமைகிறது  
- ∠OXT + ∠OXS = 90<sup>o</sup> (அரைவட்டத்திலமையும் கோணம் செங்கோணம்).
- ∠T'X'S' = ∠OX'T' + ∠OX'S'
:: = ∠OTX + ∠OSX (”இருபுள்ளிகளின் நேர்மாறு”).
:: = 180<sup>o</sup> &minus; ∠TXS (ஒரு முக்கோணத்தின் மூன்று கோணங்களின் கூடுதல் 180<sup>o</sup>)
- ∠T'X'S' = 90<sup>o</sup>, (அரைவட்டத்திலமையும் கோணம் செங்கோணம்).
- T'S' ஐ விட்டமாகக் கொண்ட கோளத்தின்மீது X' அமைகிறது.
- {A, a} கோளத்தின் மீதமையும் எல்லாப் புள்ளிகளுக்கும் இம்முடிவு பொருந்தும்.
- எனவே {A, a} கோளத்தின் நேர்மாறு மற்றொரு கோளமாகும்.
# கோளத்தில் நேர்மாற்றம்

## நிறுவல்கள்

### வட்டத்தின் நேர்மாறு

பொதுவாக, ஒரு வட்டத்தின் நேர்மாறு மற்றொரு வட்டமாகும். எனினும்குறிப்பீட்டுக் கோளத்தின் மையம் வட்டத்தின் மீது அமையும் போது மட்டும் அவ்வட்டத்தின் நேர்மாறு ஒரு கோடாகும்.  
நேர்மாறு காணவேண்டிய வட்டம் c இன் மையம் C, ஆரம் a. மேலும் இவ்வட்டம் அமைந்திருக்கும் தளம் ψ .
- இவ்வட்டமானது குறிப்பீட்டுக் கோளத்தை வெட்டினால், அவையிரண்டும் வெட்டிக்கொள்ளும் இரு புள்ளிகள் மட்டுமே தன்-நேர்மாறுப் புள்ளிகளாக இருக்கும்.
- குறிப்பீட்டுக் கோளமையம் O லிருந்து வட்டத்தின் மீது, மிக அருகிலமையும் மற்றும் மிகத்தூரத்தில் அமையும் புள்ளிகள் முறையே S, T (i.e. OT > OS). அவற்றின் நேர்மாறுகள் S', T'
- வட்டத்தின் மையம் C, குறிப்பீட்டுக் கோளமையமான O இல் அமைந்தால், வட்டத்தின் நேர்மாறு வட்டம், கோளம் இரண்டுடன் ஒரே மையங்கொண்ட மற்றொரு வட்டமாக அமையும். இந்த நேர்மாறு வட்டத்தின் ஆரம் r<sup>2</sup>/a அலகுகள்
# கோளத்தில் நேர்மாற்றம்

## நிறுவல்கள்

### வட்டத்தின் நேர்மாறு

#### குறிப்பீட்டுக் கோளத்தின் மையம் வழியாகச் செல்லும் வட்டத்தின் நேர்மாறு

- வட்டத்தின் ஒரு விட்டம் OP; P இன் நேர்மாறு P'.
- வட்டத்தின் மீதுள்ள ஏதேனுமொரு புள்ளி X. அதன் நேர்மாறு X'.
- ”இரு புள்ளிகளி நேர்மாறு” முடிவின்படி,
:::∠OP'X' = ∠OXP = 90<sup>o</sup>.
- ஃ X இன் நேர்மாறு X' ஆனது OP' க்குச் செங்குத்தாக, வட்டத்தன் தளத்தில் அமையும் கோட்டில் அமைகிறது.
- இம்முடிவு வட்டத்தின் மீதுள்ள மற்ற எல்லாப் புள்ளிகளுக்கும் பொருந்தும்
- எனவே வட்டத்தின் நேர்மாறானது OP' க்குச் செங்குத்தாக வட்டத்தன் தளத்தில் அமையும் ஒரு கோடாகும்.  
அதாவது, குறிப்பீட்டுக் கோளத்தின் மையம் வழியாகச் செல்லும் வட்டத்தின் நேர்மாறு ஒரு கோடாகும்.
# கோளத்தில் நேர்மாற்றம்

## நிறுவல்கள்

### வட்டத்தின் நேர்மாறு

#### குறிப்பீட்டுக் கோளத்தின் மையம் வட்டத்தின் தளத்தில் அமையாநிலை

குறிப்பீட்டுக் கோளமையம் O, வட்டத்தின் தளத்தின் (ψ) மீதமையவில்லை
- வட்டத்த்தின் தளத்திற்குச் செங்குத்தாக, வட்டமையத்தின் வழியே வரையப்படும் கோட்டிலமையும் இரு புள்ளிகள் A, B
- A, B ஐ மையங்களாகக் கொண்டு வட்டத்தின் வழியே செல்லும் இரு கோளங்கள் Λ, Ω. ஆனால் இவையிரண்டும் குறிப்பீட்டுக் கோளமையமான O வழியே செல்லாதவை.
- Λ, Ω இன் நேர்மாறுக் கோளங்கள் Λ', Ω'.
- வட்டத்தின் நேர்மாறின் மேலுள்ள புள்ளிகள் எல்லாம் Λ' , Ω' இரண்டின் மீதும் அமையும்.
- Λ', Ω' கோளங்களின் வெட்டாக அமையும் வட்டமானது (c'), எடுத்துக்கொள்ளப்பட்ட வட்டத்தின் (c) நேர்மாறு.  
குறிப்பீட்டுக் கோளத்தின் மையம் வட்டத்தின் தளத்தில் அமையாத போது அவ்வட்டத்தின் நேர்மாறு மற்றொரு வட்டமாகும்.  
;குறிப்பு
குறிப்பீட்டுக் கோள மையம் வட்டத்தின் தளத்தில் அமையுமானால், எடுத்துக்கொள்ளப்பட்ட வட்டமானது {C, a} கோளத்தின் பெரு வட்டமாகும். இந்நிலையில் கோளத்தின் நேர்மாறு காணும் முறையில் வட்டத்தின் நேர்மாறு காணலாம்.
# குன்றக்குடி முருகன் கோயில்

**குன்றக்குடி குன்றவர் முருகன் கோயில்**, சிவகங்கை மாவட்டம், குன்றக்குடி எனும் ஊரின் குன்றின் உச்சியில் சண்முகநாதர், வள்ளி – தெய்வானையுடன், ஆறுமுகங்களும் பன்னிரு திருக்கரங்களுடன் காட்சி தருகிறார். இக்கோயிலில் குடிகொண்ட முருகனை குறித்து அருணகிரிநாதர் தம் திருப்புகழில் பாடியுள்ளார்.
# குன்றக்குடி முருகன் கோயில்

## அமைவிடம்

மதுரையிலிருந்து எண்பது கிலோ மீட்டர் தொலைவில் அமைந்துள்ளது. குன்றக்குடியிலிருந்து ஐந்து கிலோமீட்டர் தொலைவில் பிள்ளையார்பட்டி கோயில் உள்ளது. காரைக்குடியில் இருந்து 12 கிலோமீட்டர் தொலைவில் உள்ளது. இங்கிருந்து மதுரை செல்லும் பேருந்தில் சென்று குன்றக்குடி கோவிலுக்கு செல்லலாம்.
# குன்றக்குடி முருகன் கோயில்

## இதனையும் காண்க

- குன்றக்குடி குன்றவர் குடைவரை கோயில்
# ஏற்காடு விரைவுவண்டி

ஏற்காடு எக்ஸ்பிரஸ்]]  
**ஏற்காடு விரைவுவண்டி** (வண்டி எண்: 22649/22650) என்னும் வண்டியை இந்திய ரயில்வேயின் தென்னக இரயில்வே இயக்குகிறது. இது ஈரோட்டையும், சென்னையையும் இணைக்கிறது.
# ஏற்காடு விரைவுவண்டி

## நிறுத்தங்கள்

- சென்னை
- பெரம்பூர்
- திருவள்ளூர்
- அரக்கோணம்
- சோளிங்கர்
- வாலாசாபேட்டை
- காட்பாடி
- குடியாத்தம்
- ஆம்பூர்
- வாணியம்பாடி
- சோலையார்பேட்டை
- திருப்பத்தூர் (வேலூர் மாவட்டம்)
- மொரப்பூர்
- புட்டிரெட்டிபட்டி
- பி. மல்லாபுரம்
- சேலம்
- சங்ககிரி
- ஈரோடு
# புலாவ் பெசார் தீவு

**புலாவ் பெசார்** (ஆங்கிலம்: *Big Island*, மலாய் மொழி: *Pulau Besar*) என்பது மலேசியா, மலாக்கா, மத்திய மலாக்கா மாவட்டத்தில் அமைந்து இருக்கும் ஒரு தீவாகும். மலாக்கா மாநகரில் இருந்து, 12 கிலோமீட்டர் தொலைவில், மலாக்கா நீரிணையில், புலாவ் பெசார் தீவு அமைந்து உள்ளது.  
மலாய் மொழியில் *புலாவ்* என்றால் தீவு. *பெசார்* என்றால் பெரியது. தமிழில் பெரிய தீவு என்று அழைக்கலாம். இருப்பினும், புலாவ் பெசார் என்றே அறியப் படுகிறது. மலேசியத் தமிழர்கள் புலாவ் பெசார் என்பதை புலாவ் பெசார் தீவு என்று அழைப்பது வழக்கமாகி விட்டது.  
மலாக்கா மாநிலத்தின் கடல்பகுதியில் ஏறக்குறைய பதினைந்து தீவுகள் இருக்கின்றன. புலாவ் பெசார் தீவைச் சுற்றிலும், மேலும் ஐந்து சின்னத் தீவுகள் உள்ளன. அவற்றில் மிக முக்கியமானவை புலாவ் நங்கா, புலாவ் செரிம்புன் தீவுகள். இவை புலாவ் பெசார் தீவிற்கு மிக அருகில் உள்ளவை. இந்தப் புலாவ் பெசார் தீவில் புராணங்களும் மர்மங்களும் நிறைந்து உள்ளன.
# புலாவ் பெசார் தீவு

## அமைப்பு

புலாவ் பெசார் ஓர் அழகிய தீவு. அங்கே அரியவகை மீன்கள், கடல் பாசிகள் நிறைந்து உள்ளன. இந்தத் தீவைச் சுற்றிலும் பவளமேனி மணல் கரைகள், மஞ்சள் மணல் திட்டுகளைக் காணலாம். தீவின் உள்ளே கரடு முரடான பாறைப் படிவங்கள் உள்ளன. உயிரியல் ஆய்வாளர்களுக்கு ஓர் ஆய்வுத் தளமாகவும் விளங்குகிறது. மலாக்கா நீரிணையின் தென் பகுதியில், நன்னீர் கிடைக்கும் ஒரே இடம், இந்தப் புலாவ் பெசார் தீவு தான்.  
முன்பு, புலாவ் பெசார் தீவிற்கு, கடலாமைகள் ஆயிரக் கணக்கில் வந்தன. இப்போது அவை வருவது இல்லை. அண்மைய காலங்களில் இந்தத் தீவு நவீன மயமாக்கப்பட்டு வருவதால், கடலாமைகளின் போக்குவரத்தும் குறைந்து விட்டது.  
15-ஆம் நூற்றாண்டில், பருவக்காற்றை நம்பி வந்த பாய்மரக்கப்பல்களுக்கு, நன்னீர் வழங்கும் புகலிடமாகவும், ஒரு முக்கியத் தளமாகவும் இந்தப் புலாவ் பெசார் தீவு விளங்கி இருக்கிறது.
# புலாவ் பெசார் தீவு

## சுற்றுலா தலங்கள்

தீவு முழுவதும் சில வரலாற்று இடங்கள் உள்ளன. பாக்தாத் மாநகரில் பிறந்த இசுலாமிய போதகர் சுல்தான் அல் அரிபின் சைய்க் இசுமாயில் (*Sultan Al Ariffin Syeikh Ismail*) மற்றும் அவரது உறவினர்களின் கல்லறைகள் இங்கு காணப்படுகின்றன. 1495-இல் மலாய் தீவுக்கூட்டம் முழுவதும் இசுலாம் பரவுவதற்கு அவர்கள் காரணமான ஒரு பரிவாரத்தின் ஒரு பகுதியாக இருந்தனர்.  
உள்ளூர் தலைவர்களின் கல்லறைகள்; பெயர்கள் குறிக்கப்படாத கல்லறைகள்; மற்றும் ஏராளமான பழம்பெரும் கிணறுகள் மற்றும் பாறை வடிவ அமைப்புகளும் உள்ளன.
# புலாவ் பெசார் தீவு

## சுற்றுலா தலங்கள்

### யூனோஸ் குகை

உள்ளூர் புராணங்களின்படி, இங்குள்ள கிணறுகளில் ஒன்றில், அதிக அளவில் கடல்பெருக்கு ஏற்படும் போது உப்பு நீரும்; குறைந்த அளவில் கடல்பெருக்கு ஏற்படும் போது நன்னீரும்; கிடைப்பதாகவும் நம்பப்படுகிறது. இந்தத் தீவு *ஓராங் பூனியான்* (*Orang bunian*) என்று அழைக்கப்படும் குட்டிச்சாத்தான்களின் வாழ்விடம் என்றும் நம்பப்படுகிறது.  
யூனோஸ் குகை என்று ஒரு குகை இங்கு உள்ளது. போர்வீரர்கள் ஆன்மீகத்தைக் கடைப்பிடித்து சிலாட் எனும் தற்காப்புக் கலையைக் கற்றுக் கொண்டதாகவும் அறியப்படுகிறது. இங்குள்ள புலாவ் பெசார் அருங்காட்சியகம் (*Muzium Pulau Besar)*, மலாக்கா மாநிலத்தின் அருங்காட்சியகக் கழகத்தால் இயக்கப்படுகிறது. தீவின் காட்சிகள் மற்றும் புராணம் தொடர்பான பல்வேறு தகவல்கள் இங்கே கிடைக்கின்றன.
# புலாவ் பெசார் தீவு

## குனோங் லேடாங் இளவரசி

லேடாங் இளவரசிக்கும், புலாவ் பெசார் தீவிற்கும் புராணத் தொடர்புகள் இருந்து இருக்கின்றன. ஜொகூர், மலாக்கா மாநிலங்களின் எல்லையில் லேடாங் மலை இருக்கிறது. அந்த மலையில், புராண காலத்து தேவதை ஒருவர், காவல் காத்து வருவதாக, மலேசியப் புராணக் கதைகளில் இன்றும் சொல்லப் படுகிறது. அந்த வகையில், மலாய் இலக்கியக் களஞ்சியமான செஜாரா மலாயுவில், குனோங் லேடாங் இளவரசியைப் பற்றிய ஒரு புராணக் கதையும் எழுதப் பட்டுள்ளது.
# வேதாங்கங்கள்

**வேதாங்கங்கள்**, வேதத்தின் ஆறு உறுப்புகள் என்று சொல்லப்படுகின்றன. வேத ஒலிகளையும் அக்ஷரங்களையும் புரிந்து கொண்டு சரியான முறையில் பயன்படுத்த வேதாங்கங்கள் மிக முக்கியமாய் இருக்கின்றன. வேதங்களைக் கற்பிப்பதில் வேதாங்கங்களுக்கு முதன்மை இடம் அளிக்கப்படுகிறது.  
வேதாங்கங்கள் எண்ணிக்கையில் ஆறு வகைப்படும்.  
1. சீக்ஷா – உச்சரிப்பு முறைகளை விளக்குவது
1. வியாகரணம் – இலக்கணம்
1. சந்தஸ் – செய்யுள் இலக்கணம்
1. நிருக்தம் - சொல் இலக்கணம்
1. ஜோதிடம் – வானசாஸ்திரம்
1. கல்பம் – செயல்முறை, கிரியைகளுக்கேற்ற தந்திரம், வேள்வி விளக்கம், வேள்விச்சாலை அமைக்க வேண்டிய க்ஷேத்திரக் கணிதம் ஆகியவை அடங்கியது  
இவை ஒவ்வொன்றும் ஒரு உறுப்பாக, வேதங்களின் ஒரு அங்கமாகக் கருதப்படுவதால் இவையனைத்தும் வேதாங்கங்கள் அல்லது **ஆறு சாத்திரங்கள்** என்பர்.
# புரோமசமிலம்

**புரோமசமிலம்** (Bromous acid) என்பது HBrO2 என்ற மூலக்கூற்று வாய்ப்பாடு கொண்ட ஓர் அமிலமாகும். இவ்வமிலத்தில் புரோமின் +3 ஆக்சிசனேற்ற நிலையில் உள்ளது. புரோமசமிலத்தின் உப்புகள் புரோமைட்டுகள் எனப்படுகின்றன. இந்த அமிலம் நிலையற்றது மற்றும் ஒரு வினையில் இடைநிலையாக உருவாகிறது. உதாரணமாக, ஐப்போபுரோமைட்டுகளின் ஆக்சிசனேற்ற வினையின் போது இது இடைநிலையாகத் தோன்றுகிறது.
# புரோமசமிலம்

## வேதியியல்

மரபார்ந்த வேதியியல் முறை அல்லது மின்வேதியியல் முறையில் நேர்மின் முனை ஆக்சிசனேற்றம் வழியாக புரோமசமிலத்தைத் தயாரிக்க முடியும்.  
:HBrO + HClO &rarr; HBrO<sub>2</sub> + HCl  
ஐப்போ புரோமசமிலத்தை விகிதச் சிதைவுக்கு உட்படுத்தினால் அது புரோமசமிலம் மற்றும் ஐதரோபுரோமிக் அமிலம் ஆகியனவாகப் பிரிகிறது.  
:2 HBrO &rarr; HBrO<sub>2</sub> + HBr  
புரோமிக் அமிலமும் ஐதரோ புரோமிக் அமிலமும் விகிதச்சேர்க்கை வினையில் ஈடுபட்டு புரோமசமிலத்தைக் கொடுக்கின்றன.  
:2 HBrO<sub>3</sub> + HBr &rarr; 3 HBrO<sub>2</sub>
# புரோமசமிலம்

## சேர்மங்கள்

பல புரோமைட்டு சேர்மங்கள் நிலைப்புத்தன்மையுடன் காணப்படுகின்றன. இவற்றைத் தனித்துப் பிரிக்கவும் இயலும். உதாரணமாக , NaBrO2• 3H2O மற்றும் Ba(BrO2)2•H2O.
# புரோமசமிலம்

## பயன்கள்

பெர்மாங்கனேட்டுகளை மாங்கனேட்டுகளாக ஒடுக்கும் வினைகளில் புரோமைட்டுகள் பயன்படுகின்றன.  
:2MnO + BrO + OH<sup>−</sup> → 2MnO + BrO + H<sub>2</sub>O
# கொழும்பு கலங்கரை விளக்கம்

**கொழும்பு கலங்கரை விளக்கம்** அல்லது **கொழும்பு வெளிச்சவீடு** எனப்படுவது, இலங்கைத் தலைநகர் கொழும்பில் துறைமுகத்துக்கு அண்மையில் உள்ள கலங்கரை விளக்கம் ஆகும். இலங்கைத் துறைமுக அதிகாரசபையினால் இயக்கிப் பேணப்பட்டுவரும் இது கொழும்புத் துறைமுகத்திற்குத் தெற்கேயுள்ள கல்பொக்க முனையில், மரைன் டிரைவ் சாலையோரம் கடலைப் பார்த்தபடி அமைந்துள்ளது. கொழும்புத் துறைமுக விரிவாக்கத் திட்டங்களின்போது கட்டப்பட்ட புதிய கட்டிடங்கள் பழைய கலங்கரை விளக்கத்தின் ஒளியை மறைத்ததனால், அது கைவிடப்பட்டது. அதற்குப் பதிலாக 1952ல் இப்புதிய கலங்கரை விளக்கம் கட்டப்பட்டது. இது இலங்கையின் முதலாவது பிரதமரான கௌரவ டி. எஸ். சேனநாயக்காவினால் திறந்துவைக்கப்பட்டது.  
29 மீட்டர் (95 அடி) உயரம் கொண்ட இந்தக் கலங்கரை விளக்கம் 12 மீட்டர் (39 அடி) உயரமான மேடையொன்றின் மீது அமைக்கப்பட்டுள்ளது. இம்மேடையின் மேல் நான்கு மூலைகளிலும் நான்கு சிங்கச் சிற்பங்கள் உள்ளன. இதன்மீது ஏறி பரந்த கடற்காட்சியைப் பார்க்க முடியும் என்பதால் பொது மக்களும், கொழும்புக்குச் சுற்றுலா வருபவர்களும் இவ்விடத்துக்கு வருவர். இலங்கையில் உள்நாட்டுப் போர் தீவிரமடைந்த காலத்தில், துறைமுகம், கடற்படைத் தலைமையகம் போன்ற உயர் பாதுகாப்புப் பகுதிகளுக்கு அண்மையில் இருந்ததால், இப்பகுதிக்கு மக்கள் வருவது கட்டுப்படுத்தப்பட்டது.
# கொண்டை உழவாரன்

**கொண்டை உழவாரன்** (*Hemiprocne coronata; Crested treeswift*) என்னும் ஒரு வகையான உழவாரக் குருவி அல்லது உழவாரன் (Swift) பறவையானது அபோடிடே (*Apodidae*) என்ற குடும்பத்தைச் சேர்ந்தது. இப்பறவை பார்ப்பதற்குத் தூக்கணாங்குருவி போன்று காணப்படும், ஆனால் இது பறந்து கொண்டே அதன் உணவைப் பிடிக்கும் பழக்கம் கொண்டது.  
பார்ப்பதற்குக் கொஞ்சம் ரீங்காரப்பறவை போன்றுகாணப்பட்டாலும் ஹெமபிரிசிடி (*Hemiprocnidae*) என்ற ஒரு தனிக் குடும்பத்தைச் சேர்ந்தது. கொண்டையுள்ள உழவாரன் 23 செமீ (9 அங்குலம்) நீள முள்ள ஒரு பெரிய மெல்லிய பறவை ஆகும். இந்த வகை இனங்கள் மேற்புறம் புறா போன்ற சாம்பல் நிறத்திலும், கீழே வெள்ளை நிறத்திலும் உள்ளது. இதன் நீண்ட இறக்கைகள் ஒரு இருண்ட சாம்பல் நிறத்தில் இருக்கும். ஆண் பறவையானது பக்கவாட்டில் ஆரஞ்சு நிற முகம் கொண்டது. இந்த இனங்களின் அழைப்பு ஒரு கடுமையான ஒலி அலைப்பு உடையது.
# கொண்டை உழவாரன்

## பரம்பல் மற்றும் வாழ்விடம்

அது இந்தியா, இலங்கை, பூட்டான், நேபாளம், வங்கதேசம், மியான்மர், தாய்லாந்து, வியட்நாம், கம்போடியா, லாவோஸ், சீனா போன்ற நாடுகளில் காணப்படுகிறது. இவை வெளிப்படையான வனப்பகுதி மற்றும் இலையுதிர் காடுகளில் காணப்படுகின்றன. இவை இந்தியாவில் பொதுவாக திறந்தவெளி சுற்றுச்சூழல்களில் காணப்படுகின்றன. பெரும்பாலும் பறவைகள் இவை 365 மீ (1,198 அடி) மேற்பட்ட உயரத்தில் உள்ள பகுதிகளில் வாழ்கின்றன. கொண்டையுள்ள உழவாரன் மரத்தின் கிளைகளில், ஒரு சிறிய கூடு கட்டி, சமயத்தில் ஒரே ஒரு நீல நிற முட்டை இடுகிறது , ஆண், பெண் பறவைகள் இருபாலரும் அடைகாப்பதை வழக்கமாக கொண்டுள்ளன.
# முதல் வசந்தம்

**முதல் வசந்தம்** என்பது 1986ஆவது ஆண்டில் வெளியான ஒரு இந்தியத் தமிழ்த் திரைப்படமாகும். மணிவண்ணன் இயக்கிய இப்படத்தை பி. கலைமணி தயாரித்திருந்தார். இப்படத்தில் சத்யராஜ், பாண்டியன், மலேசியா வாசுதேவன் மற்றும் ரம்யா கிருஷ்ணன் ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு இளையராஜா இசையமைத்திருந்தார்.
# முதல் வசந்தம்

## நடிகர்கள்

- சத்யராஜ் - குங்குமப்பொட்டு கவுண்டர்
- பாண்டியன்
- ரம்யா கிருஷ்ணன்
- சந்திரசேகர்
- மலேசியா வாசுதேவன்-வேட்டுவக் கவுண்டர்
- வெண்ணிற ஆடை மூர்த்தி
- வினு சக்கரவர்த்தி
- மகாலட்சுமி
- சாந்திகிருஷ்ணா
- விஜயா
- சின்னிஜெயந்த்
- உசிலமணி
- பீலி சிவம்
- டைபிஸ்ட் கோபு
# முதல் வசந்தம்

## பாடல்கள்

இப்படத்திற்கு இசையமைத்தவர் இசைஞானி இளையராஜா ஆவார்.
| **எண்** | **பாடல்** | **பாடகர்கள்** | **பாடலாசிரியர்** | **நீளம் (நி:நொ)** |  |
| --- | --- | --- | --- | --- | --- |
| 1 | ஆறும் அது ஆழம் இல்லை | உமா ரமணன் | முத்துலிங்கம் | 03.30 |  |
| 2 | ஆறும் அது ஆழம் இல்லை | இளையராஜா | முத்துலிங்கம் | 04.56 |  |
| 3 | மானாட கொடி | எஸ். ஜானகி | வாலி | 04.32 |  |
| 4 | பொன்னி நதி | எஸ். பி. பாலசுப்பிரமணியம் | கங்கை அமரன் | 04.11 |  |
| 5 | சும்மா தொடவும் மாட்டேன் | எஸ். ஜானகி | கங்கை அமரன் | 04.12 |  |
| 6 | சும்மா தொடவும் மாட்டேன் | எஸ். பி. பாலசுப்பிரமணியம், மலேசியா வாசுதேவன் | கங்கை அமரன் | 04.34 | } |
# விக்கிப்பீடியா:Statistics/weekly/12-Jul-2015
# சிறப்புப்பாயிரம் பொதுவிதி

**சிறப்புப்பாயிரம் பொதுவிதி** என்பது ஒரு நூலில் அமையவேண்டிய சிறப்புப் பாயிரம் எப்படி அமையவேண்டும் என்பதற்கான இலக்கணம் ஆகும்.
# சிறப்புப்பாயிரம் பொதுவிதி

## பொதுவிதி

ஒரு நூலின் சிறப்புப் பாயிரம் எவ்வாறு அமையவேண்டும் என்பதற்கு நன்னூல் காட்டும் பொதுவிதி:  
:”நூல் இயற்றிய ஆசிரியனுடைய பெயர், எந்த நூலின் அடிப்படையில் இந்த நூல் வந்தது, நூல் வழங்கும் நிலத்தின் எல்லை, நூலின் பெயர், நூலின் இயைபு, நூல் சொல்லும் பொருள், நூலைக் கேட்பதற்கு உரியவர்கள், கேட்டலால் அவர்கள் பெறும் பயன், ஆகிய எட்டு செய்திகளும் விளங்குமாறு எடுத்து உரைத்தல் சிறப்புப் பாயிரத்தின் இலக்கணமாகும்”.  
:”நூல் இயற்றப்பட்டக் காலம், அது அரங்கேறிய அவை, நூல் இயற்றுவதற்கான காரணம், ஆகியனவற்றையும் சேர்த்துச் சிறப்புப் பாயிரத்தின் இயல்புகள் பதினொன்று என்று கூறுபவர்களும் உண்டு”.
# காரை

**காரை** என்பது, (தாவர வகைப்பாடு : *Canthium parviflorum*) தமிழகத்தின் பழத்தாவரங்களில் ஒன்றாகும். இது காரச்செடி என்றும் அழைக்கப்படும் இதன் காய்கள் **காரக்காய் **என்றும் அழைக்கப்படுகிறது. இது ஒரு முள்செடியாகும். தமிழகமெங்கும் காணப்படுகின்றது. இது ஒரு பூக்கும் தாவர இனமாகும். இதன் இலையும் முள்ளும் மாற்றடுக்கில் அமைந்த குத்துச் செடியாகும். இதன் காய்கள் பச்சை நிறத்தில் காணப்படும். பிறகு மஞ்சள் நிறமாக முதிர்ந்து மங்கலான மஞ்சள் நிறப் பழமாகும். இதன் காய்கள், பழங்கள் உண்ணக்கூடியவை. இதன் இலை, பழம் ஆகியவை மருத்துவப் பயனுடையவை. இத்தாவரம் தொண்டை நாட்டில் காஞ்சி நகருக்கு அருகில் உள்ள திருக்கச்சி நெறிக் காரைக்காடு மற்றும் கோவை காரமடை அரங்கநாதர் கோவிலின் தல விருட்சமாக உள்ளது மரங்களின் மருத்துவப் பயன்கள், சு. திருஞானம். பக்.58</ref>
# வார்ப்புரு:Infobox computer virus

| image = |size=}|sizedefault=upright=1.1|alt=}}}
| caption = }
| label1 = பொதுப் பெயர்
| data1 = }
| label2 = தொழினுட்பப் பெயர்
| data2 = }
| label3 = மறுபெயர்கள்
| data3 = }}
| label4 = குடும்பம்
| data4 = }}
| label5 = வகைப்பாடு
| data5 = }}
| label6 = வகை
| data6 = }}
| label7 = உட்பிரிவு
| data7 = }}
| label8 = தனித்தாளப்பட்ட நாள்
| data8 = }}}
| label9 = தனித்தாளப்பட்ட புள்ளி
| data9 = }}
| label10 = துவக்கப்புள்ளி
| data10 = }}
| label11 = உருவாக்கியவர்(கள்)
| data11 = }}
| label12 = பயன்படுத்தப்படும் துவாரங்கள்
| data12 = }}}
| label13 = பாதிக்கப்பட்ட இயக்கு தளங்கள்
| data13 = }}
| label14 = கோப்பின் அளவு
| data14 = }}
| label15 = எழுதப்பட்ட மொழி
| data15 = }}
| label16 = தீநிரல் கடத்தி
| data16 = }}}
}}<noinclude></noinclude>
# கோட் ரெட் (கணினிப் புழு)

**கோட் ரெட்** (*Code Red*)என்பது இணையத்தில் ஜூலை 15, 2001 ஆம் ஆண்டு கண்டறியப்பட்ட ஒரு கணினிப் புழுவாகும். இது மைக்ரோசாப்ட் நிறுவனத்தின் இணையத் தகவல் சேவை ஏவலகத்தில் செயல்படும் கணினிகளை தாக்கியது.  
இந்த கணினிப் புழு முதலில் கண்டறிந்தது இஅய் (*eEye*) டிஜிட்டல் செக்யூரிட்டி நிறுவனத்தின் ஊழியர்கள் மார்க் மெய்பிரெட் மற்றும் ரியான் பெர்மெஹ் ஆவர். கணினி புழுவை கண்டுபிடித்த நேரத்தில் அவர்கள் அருந்தி கொண்டிருத்த *கோட் ரெட் மௌன்டைன் டியு* குளிர்பானத்தின் பெயரையே "கோட் ரெட்" என்று கணினிப்புழுவுக்கும் வைத்தனர்.
# பெய்லி பாலம்

**பெய்லி பாலம்** (*Bailey bridge*) என்பது முன்னரே தயாரிக்கப்பட்ட ஒரு வகை சிறிய பாலம் ஆகும். இது இரண்டாம் உலகப் போரின்போது 1940-1941 ஆம் ஆண்டில் ஆங்கிலேயர்களால் இராணுவ பயன்பாட்டிற்காக உருவாக்கப்பட்டது. மேலும் இந்தப் பாலத்தின் மூலம் பிரிட்டன், கனடா மற்றும் அமெரிக்க படைசார் பொறியியல் பிரிவுகள் விரிவான பயன்பாட்டைக் கண்டது. பெய்லி பாலத்தை உருவாக்குவதற்கு சிறப்பு கருவிகள் அல்லது கனரக உபகரணங்கள் தேவையில்லை. சிறியதாகவும், மெல்லியதாகவும் இருக்கும் மரம் மற்றும் எஃகு பாலத்தின் கூறுகள் சரக்கு வாகனங்களில் கொண்டு செல்லப்பட்டு, பழு தூக்கிகள் பயன்படுத்தாமல், கைகளாலேயே உயர்த்தப்பட்டன. பாலங்கள் தொட்டிகளை சுமக்கும் அளவுக்கு வலுவாக இருந்தன. பெய்லி பாலங்கள் கட்டிட பொறியியல் கட்டுமானத் திட்டங்களில் தொடர்ந்து பயன்படுத்தப்பட்டு வருகின்றன. மேலும் பாதசாரிகள் மற்றும் வாகன போக்குவரத்திற்கு தற்காலிக பயன்பாட்டை வழங்குகின்றன. ஒரு பெய்லி பாலம் மற்றும் அதன் கட்டுமானம் 1977 ஆம் ஆண்டில் வெளியான *ஏ பிரிட்ஜ் டூ ஃபார்* திரைப்படத்தில் முக்கியமாக இடம்பெற்றது.
# பெய்லி பாலம்

## வடிவமைப்பு

1975 இல் மிக நீளமான பெய்லி பாலம் சேவைக்கு வந்தது. இந்த 788 மீட்டர் (2,585 அடி) நிளம் கொண்ட இந்த இருவழிப் பாலம் ஆஸ்திரேலியாவின் ஹோபார்ட்டில் உள்ள தெர்வென்ட் ஆற்றைக் கடந்தது. 1977 அக்டோபர் 8, அன்று டாஸ்மன் பாலத்தின் புனரமைப்பு நிறைவடையும் வரை பெய்லி பாலம் பயன்பாட்டில் இருந்தது. பெய்லி பாலங்கள் உலகம் முழுவதும் வழக்கமான பயன்பாட்டில் உள்ளன. 2018 ஆம் ஆண்டில், இந்திய ராணுவம் மும்பையில் உள்ள பயணிகள் இரயில் நிலையமான எல்பின்ஸ்டோன் சாலையிலும், கர்ரே சாலை மற்றும் அம்பிவிலியிலும் மூன்று புதிய தடங்களை அமைத்தது. சில மாதங்களுக்கு முன்னர் ஏற்பட்ட 2017 ,மும்பை கூட்ட நெரிசலுக்கு மாற்றாக இவை விரைவாக அமைக்கப்பட்டன. கூட்ட நெரிசலில் 22 பேர் இறந்தனர்.
# கால்சியம் குளோரேட்டு

**கால்சியம் குளோரேட்டு** *(Calcium chlorate)* என்பது குளோரிக் அமிலத்தினுடைய கால்சியம் உப்பு ஆகும். இதன் மூலக்கூற்று வாய்பாடு Ca(ClO<sub>3</sub>)<sub>2</sub> ஆகும். பொட்டாசியம் குளோரேட்டு போலவே இதுவும் ஒரு வலிமையான ஆக்சிசனேற்றியாகும். வாணச்செய்முறையை முறைபடுத்த கால்சியம் குளோரேட்டைப் பயன்படுத்த முடியும். கரிமப் பொருள்கள் போன்ற ஆக்சிசன் ஒடுக்கிகள் முன்னிலையில் வலிமையாக சூடுபடுத்தும் போது இது வெடிக்க நேரிடலாம்.  
வலிமையான் ஆக்சிசனேற்றிகளின் முன்னிலையில் கால்சியம் குளோரைடை ஆக்சிசனேற்றம் செய்யும் போது கால்சியம் குளோரேட்டு உருவாகிறது.
# ஆன்னி ஜம்ப் கெனான்

**ஆன்னி ஜம்ப் கெனான்** (*Annie Jump Cannon*), (திசம்பர் 11, 1863 – ஏப்பிரல் 13, 1941) ஓர் அமெரிக்க வானியலாளர் ஆவார். இவரது விண்மீன் அட்டவணைப்பணி இக்கால விண்மீன் வகைப்பாட்டிற்கு வித்திட்டது. இவரும் எட்வார்டு சி. பிக்கெரிங்கும் இணைந்து ஆர்வார்டு வகைப்பாட்டுத் திட்டம் எனும் வெப்பநிலைசார்ந்த முதல் சீரிய விண்மீன்களின் வகைப்பாட்டு முறையை உருவாக்கினர். இவர் தன் வாழ்நாள் முழுவதும் காதுகேளாதவராகவே இருந்தார்.
# ஆன்னி ஜம்ப் கெனான்

## சொந்த வாழ்க்கை

ஆன்னி ஜம்ப் கெனான் தெலாவேரில் உள்ள டோவரில் 1863 திசம்பர் 11இல் பிறந்தார். இவர் கப்பல்கட்டுநரும் அரசு மன்ற உறுப்பினருமான வில்சன் கெனான் என்பவருக்கும் அவரது இரண்டாம் மனைவியான மேரி ஜம்ப்புக்கும் மூத்தமகவாகப் பிறந்தார். முதலில் அவரது தாய்தான் இவருக்கு விண்மீன்குழுக்களைப் பயிற்றுவித்துள்ளார். அவரே இவரைத் தன் சொந்த ஆர்வங்களின்படி தன்வாழ்வை அமைத்துக்கொள்ள ஊக்கம் ஊட்டியுள்ளார். அவரது கல்வி கணிதம், வேதியியல், உயிரியல் புலங்களில் வெல்லெசுலி கல்லூரியில் அமையப் பரிந்துரைத்துள்ளார். கெனான் தாயின் அறிவுரையை ஏற்று தனக்கு விருப்பமான வானியல் கல்வியைப் பயின்றார். இவர் குழந்தையிலேயோ அல்லது வளரிளம்பருவத் தொடக்கத்திலேயோ காதுகேளாமையால் இன்னலுறலானாராம். இது நடந்த சரியான காலமும் காரணமும் தெளிவாக அறியமுடியவில்லை. சிலநேரங்களில் இது செங்காய்ச்சலால் ஏற்பட்டதாகக் கூறப்படுகிறது. காதுகேளாமையால் அவரால் பிறரோடு இயல்பாகப் பழக முடியவில்லை. எனவே அவர் தன் தொழிலிலேயே மூழ்கியிருந்தார். இவர் திருமணமே செய்துகொள்ளவில்லை. எனவே இவருக்குக் குழந்தைகளும் கிடையாது.